***ŠTATÚT ŽIACKEJ ŠKOLSKEJ RADY***

**Preambula**

V zmysle ustanovenia § 26 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa vydáva tento štatút žiackej školskej rady (ďalej ŽŠR).

**Článok I**

**Základné ustanovenie**

1. Názov žiackej školskej rady pri základnej škole: Žiacka školská rada pri ZŠ Postupimská 37, 040 22 Košice

2. ZŠ Postupimská 37, 040 22 Košice, okres Košice mesto.

**Článok II**

**Pôsobnosť a poslanie žiackej školskej rady**

1. Žiacka školská rada je ustanovená § 26 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.

2. Žiacka školská rada je iniciatívnym a poradným samosprávnym orgánom, ktorý sa vyjadruje k otázkam výchovy a vzdelávania.

**Článok III**

**Činnosť žiackej školskej rady**

1. Žiacka školská rada sa vyjadruje ku všetkým závažným skutočnostiam, ktoré sa vzťahujú k práci školy, vyjadruje sa k návrhom a opatreniam školy v oblasti výchovy a vzdelávania a podáva návrhy na mimoškolské činnosti a podujatia, ktoré zároveň organizuje.

2. Žiacka školská rada prijíma, konzultuje a iniciuje návrhy na zveľadenie priestorov školy.

3. Žiacka školská rada sa podieľa na tvorbe a dodržiavaní školského poriadku.

4. Žiacka školská rada volí a odvoláva zástupcov predsedu a popredsedu žiackej školskej rady.

6. Žiacka školská rada je schopná uznášať sa, ak sú na jej zasadnutí prítomné 2 všetkých členov. Na jej platné uznesenie je potrebný súhlas 2 prítomných členov žiackej školskej rady. Na platné uznesenie žiackej školskej rady vo veci voľby a odvolania zástupcu žiakov do žiackej školskej rady je potrebný súhlas 2/3 všetkých jej členov.

**Článok IV**

**Zloženie žiackej školskej rady a spôsob voľby jej členov**

1. Žiacka školská rada má 13 volených členov od V. až po IX. triedu.

2. Členmi žiackej školskej rady sa môžu stať aj dobrovoľníci, ktorí sa budú aktívne zapájať do činnosti ŽŠR.

3. V každej triede sa zvolia dvaja zástupcovia tajným hlasovaním, okrem šiesteho ročníka = 1 člen.

4. Členovia žiackej školskej rady sú zástupcovia triedy, svoje návrhy sú povinní prerokovať v triede a spätne informovať triedu o výsledkoch zo zasadnutia.

5. Členovia žiackej školskej rady si spomedzi seba zvolia predsedu a podpredsedu tajným hlasovaním.

6. Z každého zasadnutia sa robí zápisnica. – nepovinné.

7. Predsedom žiackej školskej rady sa stáva žiak, ktorý v tajnom hlasovaní získa najväčší počet hlasov spomedzi všetkých členov a podpredsedom druhý žiak s najvyšším počtom bodov. Samostatne sa volia aj 1 alebo 2 zapisovatelia ŽŠR.

8. Ak zanikne členstvo v žiackej školskej rade, napríklad ukončením štúdia alebo odvolaním, členom žiackej školskej rady sa stáva žiak, ktorý bude zvolený v nových voľbách.

9. Ak si žiak neplní povinnosti vyplývajúce z členstva (3 – krát po sebe neprišiel na stretnutie, nedodržiava pokyny koordinátora, nespolupracuje....) alebo porušuje školský poriadok, alebo sa neprimerane správa k ostatným členom či ku koordinátorovi z radu učiteľov, učiteľ má právo vylúčiť ho zo ŽŠR a nahradiť ho iným žiakom – dobrovoľným výberom koordinátora.

**Článok V**

**Práva a povinnosti člena žiackej školskej rady**

1. Člen má právo:

a) voliť a byť volený,

b) navrhovať kandidátov na funkciu predsedu žiackej školskej rady,

c) byť informovaný o všetkých skutočnostiach, ktoré sú predmetom rokovania žiackej školskej rady a slobodne sa k ním vyjadrovať,

d) hlasovať ku všetkým uzneseniam žiackej školskej rady,

e) predkladať na rokovanie žiackej školskej rade vlastné námety, prípadne materiály.

2. Člen žiackej školskej rady je povinný sa zúčastňovať na jeho zasadnutí. Neospravedlnená účasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena žiackej školskej rady podľa tohto štatútu.

3. Člen žiackej školskej rady je povinný zabezpečiť ochranu osobných údajov chránených všeobecne záväznými právnymi predpismi..

4. Z každého zasadnutia žiackej školskej rady sa môže a nemusí vyhotoviť zápisnica a priloží sa k nej prezenčná listina účastníkov zasadnutia = ktorá je nepovinná a píše ju zapisovateľ z radu žiakov, ktorý bude zvolený na prvom zasadnutí ŽŠR.

5. Z funkcie členstva v ŽŠR vyplývajú aj výhody z členstva, ktoré musia všetci pedagógovia rešpektovať (samostatná príloha).

**Článok VI**

**Povinnosti predsedu žiackej školskej rady**

1. Predseda žiackej školskej rady je štatutárnym orgánom, ktorý riadi činnosť žiackej školskej rady a koná v jej mene.

2. Predseda žiackej školskej rady zvoláva, pripravuje a riadi zasadnutia žiackej školskej rady v spolupráci s koordinátorom žiackej školskej rady.

**Článok VII**

**Hospodárenie žiackej školskej rady**

1. Žiacka školská rada zabezpečuje svoju činnosť z prostriedkov rozpočtu školy na tento účel určenými v súlade s osobitnými predpismi.

2. Žiacka školská rada nemá vlastný majetok.

**Článok VIII**

**Zasadnutia žiackej školskej rady**

1. Žiacka školská rada zasadá jedenkrát mesačne. V prípade potreby aj viackrát.

2. Miesto: 8.A Čas: 14.00 – 14.45 Deň: 25.deň v mesiaci

3. Zasadnutia žiackej školskej rady budú dohodnuté prostredníctvom triedy Žiacka školská rada na Google Classroom.

**Článok IX** Tento štatút bol prerokovaný a schválený na zasadnutí žiackej školskej rady dňa 5.10.2022 a od toho dňa nadobúda svoju platnosť a účinnosť.

Zapísala: Mgr. Mária Olexová V Košiciach 5.10.2022